
Opština Tutin
Opštinsko vijeće

Na osnovu člana 46. Zakona o lokalnoj samoupravi („Sl. glasnik RS", br. 129/2007, 83/2014 - dr. zakon, 101/2016 - dr. zakon, 47/2018 i 111/2021 - dr. zakon), člana 76. stav 3.  Zakona o zaposlenima u autonomnim pokrajinama i jedinicama lokalne samouprave, ("Sl. glasnik RS", br. 21/2016, 113/2017, 95/2018, 114/2021, 113/2017 - dr. zakon, 95/2018 - dr. zakon, 86/2019- dr. zakon,157/2020- dr.zakon, 123/2021- dr. Zakon i 92/2023), člana 70. stav 1. tačka 19. Statuta Opštine Tutin („Službeni list Opštine Tutin“ br.1/19), člana 49. Poslovnika Opštinskog vijeća („Službeni list Opštine Tutin“ br. 8/19), Opštinsko vijeće opštine Tutin na sjednici broj 06-52/2025 održanoj dana  15.12.2025. godine, donosi


U P U T S T V O
O PRIPREMI I SADRŽINI KADROVSKOG PLANA
OPŠTINSKE UPRAVE OPŠTINE TUTIN


I OSNOVNE ODREDBE

Član 1.

[bookmark: _Hlk58780928]	Ovim Uputstvom o pripremi i sadržini Kadrovskog plana Opštinske uprave opštine Tutin (u dalјem tekstu: Uputstvo) uređuje se postupak pripreme i sadržina Kadrovskog plana za Opštinsku upravu opštine Tutin, (u dalјem tekstu: Kadrovski plan).


II KADROVSKI PLAN OPŠTINSKE UPRAVE OPŠTINE TUTIN

						Član 2. 

Kadrovski plan se sačinjava na osnovu podataka koji se odnose na Opštinsku upravu opštine Tutin, Kabinet predsjednika opštine, kao posebne organizacione jedinice u okviru Opštinske uprave.
  
Član 3. 

	Podaci iz člana 2. ovog Uputstva sadrže:

1. Prikaz postojećeg broja:
[bookmark: _Hlk58781252]	- službenika i namještenika po svakom položaju, svakom zvanju i svakoj vrsti radnih mjesta koji su u radnom odnosu na neodređeno vrijeme u organima, službama i posebnim organizacijama iz člana  2. ovog Uputstva;
	- službenika i namještenika po svakom zvanju i svakoj vrsti radnih mjesta koji su u radnom odnosu na određeno vrijeme u Kabinetu predsjednika opštine Tutin, kao posebnim organizacionim jedinicama u okviru Opštinske uprave; 
	- službenika i namještenika po svakom zvanju i svakoj vrsti radnih mjesta koji su u radnom odnosu na određeno vrijeme zbog povećanog obima posla i 
	- pripravnika po stepenu stečenog obrazovanja.

	2. Planirani broj u godini za koju se donosi Kadrovski plan:
	- službenika i namještenika po svakom položaju,  svakom zvanju i svakoj vrsti radnih mjesta u organima, službama i posebnim organizacijama iz člana  2. ovog Uputstva;
	- službenika i namještenika čiji je prijem u radni odnos na određeno vrijeme potreban u Kabinetu predsjednika opštine Tutin kao i u posebnim organizacionim jedinicama u okviru Opštinske uprave;
	- službenika i namještenika čiji je prijem u radni odnos na određeno vrijeme potreban zbog povećanog obima posla;
	- pripravnika po stepenu stečenog obrazovanja čiji se prijem planira u organima, službama i posebnim organizacijama iz člana 2. ovog Uputstva. 


III POSTUPAK IZRADE KADROVSKOG PLANA OPŠTINSKE UPRAVE

Član 4.

	Pri izradi Kadrovskog plana uzimaju se obzir: 
	-  postojeća popunjena radna mjesta;
	-  zasnivanje radnog odnosa na određeno vrijeme u Kabinetu predsjednika opštine;
	-  zasnivanje radnog odnosa zbog privremeno povećanog obima posla;
	- planiranje novih zapošlјavanja na upražnjenim radnim mjestima, radnim mjestima koja su utvrđena zbog konstantno povećanog obima posla, na radnim mjestima koja su utvrđena zbog promjena propisa, radnim mjestima koja su utvrđena zbog predviđanja novih nadležnosti lokalne samouprave i radnih mjesta utvrđenih zbog promjene organizacione strukture.
Odjelјenje za opštu upravu - Odsjek za radne odnose i poslove upravljanja ljudskim resursima, u saradnji sa rukovodiocima organizacionih jedinica iz člana 2. ovog Uputstva, prikuplјa podatke iz stava 1. ovog člana.
						Član 5.

	Postupak izrade Kadrovskog plana obuhvata:
	1) Funkcionalnu analizu organizacije organa opštine, posebno Opštinske uprave opštine Tutin,
	2) Pripremu nacrta Kadrovskog plana i finansijskog plana za njegovo izvršavanje;
	3) Usklađivanje prijedloga Kadrovskog plana sa prijedlogom odluke o budžetu.


IV FUNKCIONALNA ANALIZA

Član 6.

	Funkcionalna analiza organizacije organa opštine, a posebno Opštinske uprave opštine Tutin sadrži:
-  Analizu prethodnih opisa poslova i konačnih opisa poslova;
-  Prikuplјanje podataka o radnim mjestima koja će biti upražnjena uslijed ispunjavanja uslova za odlazak u starosnu penziju;
-  Prikuplјanje podataka o radnim mjestima koja će biti ukinuta ili promenjena;
	-  Planiranje novih radnih mjesta usled promjene propisa koji utvrđuju izvorne i poverene poslove u lokalnoj samoupravi;
              - Planiranje novih radnih mjesta usled organizacionih promena;
 - Analizu Pravilnika o organizaciji i sistematizaciji radnih mesta.   
    Funkcionalna analiza iz stava 1. ovog člana obuhvata i stepen optimizacije organizacione strukture, odnos broja službenika i namještenika po organizacionim jedinicama, raspored zaposlenih po organizacionim jedinicima, trenutni raspon kontrole (odnosa broja izvršilaca i rukovodilaca), prikaz organizacionih dijelova uprave u kojima postoji manji broj zaposlenih od neophodnog, viškove zaposlenih, broj zaposlenih na određeno vrijeme i odnosa različitih zvanja.  

Član 7.

	Deo funkcionalne analize koje se odnosi na analizu prethodnih opisa poslova i konačnih opisa poslova obuhvata analizu Pravilnika o organizaciji i sistematizaciji radnih mjesta.
U Pravilniku iz stava 1. ovog člana analiziraju se utvrđeni opisi radnih mjesta, zvanja u kojima su radna mjesta razvrstana, potreban broj izvršilaca za svako radno mjesto, vrsta i stepen obrazovanja, radno iskustvo i drugi uslovi za rad na svakom radnom mjestu. 


Član 8.
 
	Funkcionalna analiza iz člana 5. stav 1. tačka 1. ovog Uputstva sadrži i podatke o:
	- radnim mjestima pripravnika koji posle položenog državnog ispita mogu nastaviti rad na neodređeno vreme i biti raspoređeni na odgovarajuće radno mjesto;
	-  zaposlenima koji stiču pravo na napredovanje u neposredno više zvanje;
	-  zaposlenima koji su završili dodatno obrazovanje po postupku predviđenom propisima.
	-  zaposlenima kojima miruje radni odnos, a čije se povratak očekuje u godini za koju se Kadrovski plan donosi.
Funkcionalna analiza sadrži i druge relevantne podatke o zaposlenima u organima iz člana  2. ovog Uputstva.
Član 9.

             Funkcionalnu analizu iz člana 5. stav 1. tačka 1. ovog Uputstva izrađuje službenik za lјudske resurse, u saradnji sa rukovodiocima u organima, službama i posebnim organizacijama iz člana 1. ovog Uputstva.
Funkcionalna analiza se obavezno vrši kada se vrši izmena ili dopuna Pravilnika o organizaciji i sistematizaciji radnih mjesta u Opštinskoj upravi opštine Tutin opštine Tutin, Opštinskom pravobranilaštvu, Službi zaštitnika građana i Službi interne revizije opštine Tutin.


V   PRIPREMA NACRTA KADROVSKOG PLANA

Član 10.

Opštinska uprava opštine Tutin, kao i organi i stručne službe iz člana  2.  ovog Uputstva zajednički pripremaju nacrt Kadrovskog plana.

Nacrt Kadrovskog plana zasniva se na procjeni ostvarenja Kadrovskog plana za tekuću godinu, promjeni poslovnih procjesa koji se planiraju i potrebi da se poveća ili smanji broj službenika i namještenika ili da se njihova radna mjesta drugačije opišu i razvrstaju zbog toga što se menja način rada i obim poslova organa opštine Tutin. 

Nacrt Kadrovskog plana priprema se u skladu sa budžetskim kalendarom lokalnih vlasti, utvrđenim Zakonom o budžetskom sistemu.





Član 11.

Nacrt Kadrovskog plana priprema organizaciona jedinica nadležna za poslove upravljanja ljudskim resursima u Opštinskoj upravi opštine Tutin, u saradnji sa rukovodiocima organizacionih jedinica iz člana 2.  ovog Uputstva. 
                                                          
Član 12.

	U postupku pripreme nacrta Kadrovskog plana, rukovodioci organizacionih jedinica dužni su da u okviru svoje organizacione jedinice, planiraju izmjene radnih mjesta do kojih dolazi usled promjene propisa i dobijanja novih nadležnosti ili značajno promjenjene situacije u vezi nadležnosti i organizacije organa opštine Tutin, kao i kretanja zaposlenih u organizacionim jedinicama u skladu sa napred navedenim izmjenama.
Rukovodioci organizacionih jedinica iz člana 2. ovog Upustva objedinjuju delove nacrta Kadrovskog plana za svoju organizacionu jedinicu i dostavlјaju nacrt Kadrovskog plana načelniku Opštinske uprave na razmatranje.
Ukoliko nema primedbi na nacrt iz stava 2. ovog člana, načelnik Opštinske uprave daje odobrenje za dalјi postupak izrade predloga Kadrovskog plana.

Član 13.

              Organizacione jedinice iz člana 2. ovog Uputstva dostavlјaju nacrt svojih dijelova Kadrovskog plana organizacionoj jedinici nadležnoj za poslove upravljanja ljudskim resursima u Opštinskoj upravi opštine Tutin.
Opštinska urava opštine Tutin priprema nacrt Kadrovskog plana istovremeno sa pripremom prijedloga finansijskog plana.
	Nacrt Kadrovskog plana iz stava 1. ovog člana zasniva se na postojećem broju i strukturi zaposlenih i njihovoj procjeni potreba za kadrovima u narednoj godini.
	Nacrt Kadorvskog plana organizacionih jedinica stava 1. ovog člana sadrži i obrazloženje koji sadrži razloge za povećanje ili smanjenje broja službenika i namještenika u radnom odnosu na neodređeno vrijeme, razloge za drugačiji opis poslova na pojednim radnim mjestima, razloge za drugačije razvrstavanje radnih mjesta, kao i razloge zbog kojih se očekuje povećan obim posla potreba rada na određeno vrijeme.
	Nacrt Kadrovskog plana organizacionih jedinica stava 1. ovog člana, dostavlјa se Odjelјenju za opštu upravu - Odsjeku za radne odnose i poslove upravljanja ljudskim resursima Opštinske uprave opštine Tutin, koje priprema prijedlog objedinjenog Kadrovskog plana.

Član 14.

	U postupku pripreme objedinjenog nacrta Kadrovskog plana, organizaciona jedinica nadležna za poslove upravljanja ljudskim resursima u Opštinskoj upravi opštine Tutin provjerava da li su svi elementi Kadrovskog plana pripremlјeni prema odredbama ovog Uputstva i ako utvrdi nedostatke, daje uputstva kako da se oni otklone.
	U slučaju iz stava 1. ovog člana, rok za otklanjanje nedostataka je pet dana.
	Usaglašen nacrt Kadrovskog plana iz stava 1. ovog člana organizaciona jedinica nadležna za poslove upravljanja ljudskim resursima u Opštinskoj upravi opštine Tutin, dostavlјa organizacionoj jedinici nadležnoj za poslove finansija, radi provjere njegove usaglašenosti sa planiranom masom sredstava za plate u organima, službama i posebnim organizacijama iz člana 2. ovog Uputstva.
	Ako organizaciona jedinica nadležna za poslove finansija utvrdi da nacrt Kadrovskog plana nije u saglasnosti sa visinom sredstava za plate organizacionih jedinica iz stava 2. ovog člana, daje mišlјenje o tome u pisanoj formi Organizacionoj jedinici nadležnoj za poslove upravljanja ljudskim resursima u Opštinskoj upravi opštine Tutin, rukovodiocima organizacionih jedinica i načelniku Opštinske uprave opštine Tutin i predlaže kako da se uočena nesaglasnost prevaziđe.
            U slučaju iz stava 4. ovog člana, rok za usaglašavanje sa prijedlogom organizacione jedinice nadležne za poslove finansija je tri dana.	

VI PRIJEDLOG KADROVSKOG PLANA

Član 15.

	U slučaju da organizaciona jedinica nadležna za poslove finansija utvrdi da je nacrt Kadrovskog plana u saglasnosti sa predloženom masom sredstava za plate, organizaciona jedinica nadležna za poslove upravljanja ljudskim resursima priprema predlog Kadrovskog plana. 

Član 16.

	Predlog Kadrovskog plana sastoji se od tabelarnog dela i obrazloženja.
	Tabelarni deo predloga Kadrovskog plana prikazuje podatke iz člana 3. ovog Uputstva.
	Obrazloženje predloga Kadrovskog plana sadrži podatke o:
- ostvarenju Kadrovskog plana za tekuću godinu, pri čemu se imaju u vidu podaci o: premještaju službenika sa napredovanjem ili bez njega, o sprovedenim internim i javnim konkursima, preuzimanju službenika od drugog poslodavca, druge podatke o prilivu kadrova, podatke o načinu prestanka radnog odnosa zaposlenih (protekom vrijemena na koje je zasnovan, po sili zakona, i sl.), drugim vidovima odliva kadrova, mirovanju radnog odnosa i druge podatke o kadrovskim promenama. Cilј prikaza ostvarenja Kadrovskog plana se ogleda u upoređivanju kadrovskog stanja i upravlјanje lјudskim resursima za tekuću godinu i godinu za koji se planira. Krajnji efekti su izmjena akta o unutrašnjem uređenju - moguće organizacione promjene, racionalizacija, kao i prilagođavanje budžetu;
- razlozima zbog kojih je potrebno povećati ili smanjiti broj službenika i namještenika u radnom odnosu na neodređeno vreme;
-  razlozima zbog kojih je potrebno da se radna mjesta drugačije opišu i razvrstaju; 
- razlozima zbog kojih se očekuje povećan obim posla, ako se planira da se službenici i namještenici primaju u radni odnos na određeno vreme, na kojim radnim mjesta, i u kom zvanju (imajući u vidu da je reč o popunjenim, ne upražnjenim radnim mjestima);
- podatke o zaposlenima kojima miruju prava i obaveze u skladu sa propisima i čije se povratak na rad očekuje u godini za koju se donosi Kadrovski plan; 
- podatke o prijemu pripravnika po stepenima stečenog obrazovanja čiji je prijem potreban organu u godini za koju se Kadrovski plan usvaja;
- podatke o radnim mjestima funkcionera u organima opštine.

Član 17.

Postupak razmatranja predloga Kadrovskog plana vrši se na osnovu Poslovnika kojim je regulisan rad Opštinskog veća opštine Tutin. 

VII USVAJANJE KADROVSKOG PLANA

Član 18.

	Kadrovski plan usvaja Skupština opštine Tutin, istovremeno sa Odlukom o budžetu opštine Tutin.
	Kadrovski plan važi jednu budžetsku godinu.
	Kadrovski plan se objavlјuje u „Službenom listu opštine Tutin“.
	



VIII IZMJENE KADROVSKOG PLANA

Član 19.

Izmjena Kadrovskog plana se može vršiti u slučaju izmjene odluke o budžetu opštine.
Izmjene Kadrovskog plana vrše se po odredbama ovog Uputstva predviđenim za postupak njegove izrade.
  
IX PRAĆENJE SPROVOĐENJA KADROVSKOG PLANA

Član 20.

	 Odjelјenje za opštu upravu - Odsjek za radne odnose i poslove upravljanja ljudskim resursima je obavezno da prati sprovođenje Kadrovskog plana i da o tome podnosi izvještaj načelniku Opštinske uprave opštine Tutin, predsjedniku opštine Tutin i Opštinskom vijeću opštine Tutin, najkasnije do 31. marta tekuće godine za prethodnu godinu.

X PRELAZNE I ZAVRŠNE ODREDBE

Član 21.

	Ovo Uputstvo stupa na snagu danom donošenja, a objaviće se u „Službenom listu opštine Tutin“.

				     































O b r a z l o ž e nj e

PRAVNI OSNOV

Pravni osnov za donošenje Uputstva o pripremi i sadržini Kadrovskog plana Opštinske uprave opštine Tutin je član 76. stav 3.  Zakona o zaposlenima u autonomnim pokrajinama i jedinicama lokalne samouprave, ("Sl. glasnik RS", br. 21/2016, 113/2017, 95/2018, 114/2021, 113/2017 - dr. zakon, 95/2018 - dr. zakon, 86/2019- dr. zakon,157/2020- dr.zakon , 123/2021- dr. Zakon i 92/2023),  koji navodi da se priprema i sadržina Kadrovskog plana bliže uređuje aktom nadležnog organa autonomne pokrajine, odnosno jedinice lokalne samouprave.
Na osnovu člana 46. stav 1. tačka 8. Zakona o lokalnoj samoupravi („Službeni glasnik RS“ broj 129/2007, 83/2014 - dr. zakon, 101/2016 – dr. zakon i 47/2018), propisano je da Opštinsko vijeće vrši i druge poslove u skladu sa zakonom.
Na osnovu člana 70. stav 1. tačka 19. Statuta opštine Tutin („Službeni list opštine Tutin" broj: 1/2019), propisano je da Opštinsko vijeće vrši i druge poslove u skladu sa zakonom.

RAZLOZI ZA DONOŠENJE UPUTSTVA

Ovo Uputstvo se donosi radi detalјnijeg i bližeg uređivanja postupka pripreme i sadržine Kadrovskog plana.

OBJAŠNJENJE PREDLOŽENIH RJEŠENJA

Uputstvo propisuje sadržinu Kadrovskog plana i postupak njegove pripreme. Nјime su utvrđene nadležnosti sviih subjekata koji učestvuju u postupku izrade Kadrovskog plana. Posebno su utvrđene obaveze Odjelјenja za opštu upravu - Odsjeka za radne odnose i poslove upravljanja ljudskim resursima u pripremi Kadrovskog plana, što je jedan od poslova upravlјanja lјudskim resursima, predviđen članom 189. stav 1. tačka 2. Zakona o zaposlenima u autonomnim pokrajinama i jedinicama lokalne samouprave.

Uputstvo sadrži sledeća poglavlјa:
I      Osnovne odredbe;
II     Kadrovski plan Opštinske uprave opštine Tutin;
III    Postupak izrade kadrovskog plana
IV    Funkcionalna analiza
V     Priprema nacrta kadrovskog plana
VI    Prijedlog kadrovskog plana
VII  Usvajanje kadrovskog plana;
VIII    Izmjene kadrovskog plana;
IX      Praćenje sprovođenja kadrovskog plana;
X     Prelazne i završne odredbe.
	

REPUBLIKA SRBIJA
OPŠTINA TUTIN
Opštinsko vijeće

Broj: 06-52-1/25					                            Predjedavajuća vijeća              Dana: 15.12.2025.godine						           Selma Kučević		

